open-index/open-wikipedia-markdown huggingface dataset:
Allan Aldous

**Allan Charles Aldous** eli **Alan Mor, Arne Malo** (13. elokuuta 1911 Leederville, Länsi-Australia, Australia – 17. maaliskuuta 2000 Kew, Victoria, Australia) oli australialainen kirjailija

Aldous muutti Länsi-Australiasta Englantiin 1935 ollessaan 24-vuotias. Vuosina 1938–1939 BBC tuotti kolme hänen kuunnelmaansa. Toisen maailmansodan aikana hän palveli Uudessa-Guineassa ja Salomonsaarilla AIF:ssa armeijan koulutuksessa näyttämötaiteen asiantuntijana.

Aldous oli opettaja, radio-ohjelmien tekijä ja aikuiskouluttaja, ja hän kirjoitti monen alan tekstejä, kuten lastenkirjoja, jännityskirjoja, näytelmiä, novelleja ja kirjallisuusarvosteluja. Hän teki käsikirjoituksia radiolle, televisiolle ja teatteriin, esimerkiksi kuunnelman *Game as Ned Kelly* (1939).

Aldousin arkisto on tallennettu Queenslandin yliopistoon.

## Palkinnot ja tunnustukset
* 1961 "suositeltu": Children's Book Council Book of the Year Awards – Book of the Year Award, teos *Kutsukaa lentävä lääkäri*

## Suomennetut teokset
* *Kutsukaa lentävä lääkäri* (*Doctor with Wings*), suom. Matti Käki. Otava, 1962. Sarja: Otavan nuortenkirjoja

## Lähteet
Lineth Beerensteyn

**Lineth Beerensteyn** (s. 11. lokakuuta 1996) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa kesäkuun 2025 loppuun mennessä 114 maaottelua ja tehnyt niissä 39 maalia. Ensimmäisen maaottelunsa hän pelasi Etelä-Afrikkaa vastaan 4. kesäkuuta 2014. Hän voitti Euroopan-mestaruuden 2017. Hän tuli EM-lopputurnauksessa vaihdosta kentälle kolmessa ottelussa. MM-kilpailuissa 2019 hän saavutti hopeaa ja teki voittomaalin alkulohko-ottelussa Kanadaa vastaan. Hän tuli MM-turnauksessa viidessä ottelussa vaihtopelaajana kentälle sekä pelasi avauskokoonpanossa välierässä ja loppuottelussa. EM-kilpailuissa 2022 hän pelasi joukkueensa kaikki neljä ottelua. MM-kilpailuissa 2023 hän tuli vaihdosta kentälle yhdessä alkulohko-ottelussa sekä pelasi avauskokoonpanossa neljännesvälierässä Etelä-Afrikkaa ja tappiollisessa puolivälierässä Espanjaa vastaan. Hän teki maalin Etelä-Afrikkaa vastaan.

Seuratasolla Beerensteyn edustaa saksalaista Wolfsburgia, johon hän siirtyi kesällä 2024. Hän edusti kausina 2017–2022 saksalaista Bayern Müncheniä, johon hän siirtyi kotimaansa FC Twentestä. Kausina 2022–2024 hän edusti italialaisseura Juventusta, jonka naisjoukkueen ensimmäinen alankomaalaispelaaja hänestä tuli kesällä 2022.

## Lähteet
Masazō Nonaka

**Masazō Nonaka** (野中 正造 *Nonaka Masazō*, 25. heinäkuuta 1905 – 20. tammikuuta 2019) oli japanilainen mies, josta tuli maailman vanhin elävä mies espanjalaisen Francisco Núñez Oliveran kuoltua 29. tammikuuta 2018 ja Japanin vanhin elävä mies Masamitsu Yoshidan kuoltua 29. lokakuuta 2016.

Nonaka meni naimisiin Hatsuno Nonakan kanssa ja he saivat viisi lasta. Hän piti pitkän ikänsä salaisuuksina makeisten syömistä ja kuumissa lähteissä kylpemistä.

## Lähteet
Mustalla merkitty valkea lintu

**Mustalla merkitty valkea lintu** () on Juri Illjenkon ohjaama neuvostoliittolainen draamaelokuva vuodelta 1971. Se perustuu ukrainalaiseen kansansatuun, jonka pohjalta käsikirjoituksen Illjenko teki yhdessä Ivan Mykolaitšukin kanssa. Elokuva voitti yhden kolmesta pääpalkinnosta Moskovan elokuvajuhlilla.

Elokuva kertoo köyhän ja monilapsisen maanviljelijäperheen vaiheista pienessä Bukovinan kylässä vuosina 1939–1947. Sodan sytyttyä perheen esikoispoika Pjotr liittyy kommunistiseen puolueeseen ja ryhtyy neuvostoarmeijan upseeriksi. Pikkuveli Orest menee puolestaan mukaan kansalliskiihkoiseen ja fasistiseen rosvojoukkoon. Taistelussa veli joutuu veljeä vastaan, puna-armeija kukistaa fasistit ja rauha palaa myos Bukovinaan.

Elokuvaa pidetään yhtenä ukrainalaisen elokuvan merkittävimmistä saavutuksista yhdessä Sergei Paradžanovin ja Oleksandr Dovženkon tuotannon ohella.

Elokuva tuli Suomessa ensi-iltaan vuonna 1972 ja se sai 15&nbsp;383 katsojaa. Suomen televisiokanavilla elokuva on esitetty viimeksi vuonna 1978.

Elokuva arvioitiin Ukrainan elokuvahistorian kahdeksanneksi parhaaksi teokseksi Dovženko-keskuksen vuonna 2021 julkaisemalla Ukrainan elokuvahistorian sata parasta elokuvaa -listalla.
## Rooleissa

## Lähteet
Jill Roord

**Jill Roord** (s. 22. huhtikuuta 1997) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa kesäkuun 2025 loppuun mennessä 108 maaottelua ja tehnyt niissä 30 maalia. Ensimmäisen maaottelunsa hän pelasi Thaimaata vastaan 7. helmikuuta 2015. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki ensimmäisessä alkulohko-ottelussa Uutta-Seelantia vastaan ottelun ainoan maalin. Hän tuli MM-turnauksessa vaihtopelaajana kentälle Alankomaiden kaikissa seitsemässä ottelussa. EM-kilpailuissa 2022 hän pelasi joukkueensa kaikki neljä ottelua ja teki maalin 1–1-tasapeliin päättyneessä alkulohko-ottelussa Ruotsia vastaan.

Roord siirtyi kesällä 2025 alankomaalaisseura FC Twenteen, jota hän edusti aiemmin vuoteen 2017 saakka. Ulkomailla hän on edustanut kaksi kautta saksalaista Bayern Müncheniä, kaksi kautta englantilaista Arsenalia, kaksi kautta saksalaista Wolfsburgia ja kaksi kautta englantilaista Manchester Cityä.

## Lähteet

## Aiheesta muualla
Kelly Zeeman

**Kelly Zeeman** (s. 19. marraskuuta 1993) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa 24 maaottelua. Ensimmäisen maaottelunsa hän pelasi Belgiaa vastaan 9. helmikuuta 2013. Hän voitti Euroopan-mestaruuden 2017.

Seuratasolla Zeeman edustaa Ajaxia.

## Lähteet
Renate Jansen

**Renate Jansen** (s. 7. joulukuuta 1990) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa kesäkuun 2025 loppuun mennessä 71 maaottelua ja tehnyt niissä kahdeksan maalia. Ensimmäisen maaottelunsa hän pelasi Slovakiaa vastaan 1. huhtikuuta 2010. Hän voitti Euroopan-mestaruuden 2017 ja pääsi EM-lopputurnauksessa vaihdosta kentälle neljässä ottelussa. Hän saavutti MM-hopeaa 2019 mutta pääsi turnauksessa kentälle vain vaihtopelaajana yhden alkulohko-ottelun lopussa. EM-kilpailuissa 2022 hän kuului Alankomaiden joukkueeseen mutta ei päässyt kentälle. MM-kilpailuissa 2023 hän pääsi vaihdosta kentälle yhden alkulohko-ottelun lopussa.

Seuratasolla Jansen edustaa PSV Eindhovenia. Aiemmin hän edusti ADO Den Haagia ja kausina 2015–2024 FC Twenteä.

## Lähteet
Marija Bulatović

**Marija Bulatović** (; s. 16. toukokuuta 1995) on montenegrolainen maastohiihtäjä. Hänen seuransa on Trebaljevo.

Bulatović sijoittui Lahden MM-kilpailuissa 2017 vapaan hiihtotyylin sprintissä 92:nneksi. Vuoden 2018 talviolympialaisissa hän hiihti vapaan hiihtotyylin 10 kilometrillä 88:nneksi.

## Lähteet
Bogolan

**Bogolan** () on malilainen puuvilla- ja villakankaiden värjäystekniikka.

Värjäysmenetelmä on peräisin Beledougoun alueelta Bamakon pohjoispuolelta, josta se on levinnyt eri puolille Malia. Kankaat käsitellään ensin puiden lehdistä valmistetussa uutteessa, minkä jälkeen niiden annetaan kuivua auringossa. Toisessa vaiheessa kankaat maalataan rautapitoisella käyneellä mudalla käyttäen apuna pensseliä, keppiä tai sapluunaa. Käsittely toistetaan useita kertoja, minkä jälkeen muta ja lehtiuute pestään pois ja värjäämättömät kohdat valkaistaan. Langan ja kankaiden valmistaminen on perinteisesti miesten työtä, kun taas naiset hoitavat värjäämisen.

Bogolan-kankailla on suuri kulttuurinen merkitys, ja niitä käytetään varsinkin erilaisissa juhlatilaisuuksissa. Halpojen tuontivaatteiden ja monimutkaisen tuotantoprosessin takia käsityöläisten asiakaskunta koostuu nykyään paljolti matkailijoista. Bogolan-aiheita hyödynnetään myös kansainvälisessä muotiteollisuudessa.

Käsityönä värjätyistä tehdasvalmisteisista puuvillakankaista käytetään nimitystä bazin.

## Lähteet
Syysmaraton

**Syysmaraton** (*Osenni marafon*) on Georgi Danelijan ohjaama neuvostoliittolainen draamaelokuva vuodelta 1979. Sen on käsikirjoittanut Aleksandr Volodin, ja pääosia näyttelevät Oleg Basilašvili, Marina Nejolova ja Natalja Gundareva. *Syysmaraton* on kolmiodraama kiltistä filosofimiehestä, joka pettää rakastavaa vaimoaan toisen häneen rakastuneen naisen kanssa eikä osaa valita, vaan huomaa ettei aika riitä kaksoiselämään.

## Rooleissa

## Vastaanotto
*Syysmaraton* sai Suomen teatterilevityksessä 137 katsojaa, millä se jäi vuoden 1979 katsojatilaston kolmanneksi viimeiseksi.

## Lähteet
Ximena Armas

**Marta Ximena Armas Fernández** (29. heinäkuuta 1946 Santiago de Chile) on chileläinen taidemaalari.

Armas kouluttautui kuvataiteilijaksi Chilessä Escuela des Bellas artesissa, ja jatkoi opintojaan Chilen katolisessa yliopistossa (Universidad Católica de Chile). Vuonna 1971 hän muutti Ranskaan, missä hän opiskeli École nationale supérieure des arts décoratifsissa ja École nationale supérieure des Beaux-Artsissa. Hän asuu Pariisissa ja on naimisissa ranskalaisen taidemaalarin Henri Richelet'n kanssa. Armasin ensimmäinen näyttely pidettiin vuonna 1969 Chilessä.

Armasin töissä on aina salaisuuksia. Hahmot ovat varjoja tai ne ovat varjoja ja silhuetteja.
## Viitteet

## Aiheesta muualla
* Ximena Armasin kotisivu
Bhutanin sota

**Bhutanin sota**, tunnetaan myös nimellä **Duar-sota**, käytiin brittiläisen Intian ja Bhutanin välillä vuosina 1864–1865.

## Sota
Iso-Britannia julisti sodan Bhutanille marraskuussa 1864. Bhutanilla ei ollut varsinaista armeijaa, joten sen joukot koostuivat dzong-vartijoista, jotka oli aseistettu lunttulukoilla, jousilla, nuolilla, miekoilla, puukoilla ja katapulteilla. Jotkut näistä dzong-vartijoista, jotka kantoivat kilpiä ja olivat pukeutuneet rengaspanssareihin, onnistuivat lyömään hyvinvarustettuja brittijoukkoja. 

Bhutanin sota kesti vain viisi kuukautta. Huolimatta Bhutanin voittamista taisteluista, päättyi sota Bhutanin häviöön. Sinchulan sopimuksessa Bhutan joutui luovuttamaan alueita Assamista, Bengalista ja Dewangirista. Sinchulan sopimus kesti vuoteen 1910 asti, jolloin osapuolet tekivät Punakhan sopimuksen, joka kesti vuoteen 1947 asti.
Celia Castro

**Celia Castro** (1860 Valparaíso – 19. kesäkuuta 1930 Valparaíso) oli chileläinen taidemaalari. Tyyliltään hän edusti realismia.

Castron töitä oli ensimmäisen kerran esillä hänen kotimaassaan vuonna 1884. Hänen uransa oli alkanut, kun hän oli näyttänyt töitään taiteilija Manuel Antonio Carolle, joka oli tämän jälkeen suositellut hänelle opintoja maan taideakatemiassa.

Vuonna 1889 Castro matkusti Pariisiin saamaan vaikutteita. Hän oli ensimmäinen chileläinen nainen, jolle Chilen valtio myönsi apurahan. Hän oli myös maansa ensimmäinen naispuolinen ammattitaiteilija. Celia Castro oli tienraivaaja maansa muille naistaiteilijoille, kuten Rebeca Matte Bellolle. 

## Teoksia

File:Techosdeparis.jpg|*Pariisin kattoja*, 1880.
File:Las playeras, de Celia Castrop.jpg|*Naiset rannalla*, 1884.
File:Vieja.jpg|*Vanha nainen*, 1888.
File:Celia-Castro---Cerros-de-Va.jpg|*Valparaíson kukkulat*.
File:Vaca por Celia Castro.jpg|*Lehmä*.
File:La Poda.jpg|*Karsinta*. 
File:Naturaleza muerta.jpg|*Asetelma*.
File:Conejito.jpg|*Pupu*.
File:Castro, Celia - Uvas -osm MMBAV fRF 04.jpg|*Viinirypäleet*.

## Lähteet
Ja ilta oli rauhaisa

**Ja ilta oli rauhaisa** ( - *A zori zdes tihije...*) on Stanislav Rostotskin ohjaama neuvostoliittolainen sotaelokuva vuodelta 1972. Ohjaaja laati käsikirjoituksen yhdessä Boris Vasiljevin kanssa, jonka samannimiseen romaaniin tarina perustuu. Elokuva kertoo  miesvääpelin johtamasta, pelkistä naissotilaista koostuvasta ilmatorjuntakomppaniassa toisessa maailmansodassa Karjalassa. Se oli ehdolla parhaan vieraskielisen elokuvan Oscar-palkinnon saajaksi vuonna 1972.

## Rooleissa

## Tuotanto
Elokuva on osin värillinen ja osin mustavalkoinen. Se kuvattiin pääosin Karjalan Ruskealassa.

## Vastaanotto

*[[Helsingin Sanomat|Helsingin Sanomien]]* Rauno Harju kehuu elokuvaa sen tv-esityksen alla 1975 siitä, ettei neuvostoliittolaisille sotaelokuville tyypillinen isänmaallisuus ole siinä liian paatoksellista. Värillisiä, romanttisia takaumia naisten taustoihin muuten mustavalkoisessa elokuvassa hän pitää teennäisinä ja epäonnistuneina.

Suomessa elokuva sai ensi-iltansa itsenäisyyspäivänä 6. joulukuuta 1973. Se keräsi 2&nbsp;581 teatterikatsojaa.

## Uusintaversiot
Renat Davletjarov ohjasi tarinasta uusintaversion vuonna 2015. Tarinasta on tehty elokuvasovitus myös Intiassa (*Peranmai*, 2009) sekä tv-sarja Kiinassa.

## Lähteet
Shōma Uno

**Shōma Uno** (, s. 17. joulukuuta 1997 Nagoya, Japani) on japanilainen taitoluistelija, 2022 ja 2023 maailmanmestari, 2023 Grand Prix finaalin voittaja ja kolminkertainen olympiamitalisti. 

Hän voitti hopeaa vuoden 2018 talviolympialaisissa Pyeongchangissa pistein 306,90  ja pronssia vuoden 2022 talviolympialaisissa Pekingissä pistein 293.00 sekä auttoi Japanin vuoden 2022 talviolympialaisten joukkuehopealle luisteltuaan joukkuekilpailun lyhytohjelmassa toiseksi pistein 105,46. 

MM-kilpailuissa hän on saavuttanut kultaa (2022) ja hopeaa (2017, 2018) sekä sijoittunut seitsemänneksi vuonna 2016. Hän on viisinkertainen Japanin-mestari (2016–2019, 2022) ja vuoden 2019 neljän maanosan mestaruuskilpailuiden kultamitalisti. Junioritasolla hän on kauden 2014–2015 maailmanmestari ja Grand Prix -finaalin voittaja. Hän on myös vuoden 2012 nuorten olympialaisten hopeamitalisti.  

Unoa valmentaa sveitsiläinen olympiamitalisti ja maailmanmestari Stéphane Lambiel.

## Huomautukset

## Lähteet

## Aiheesta muualla
Luistinrata

**Luistinrata** on luisteluun tarkoitettu ulkotilassa sijaitseva avoin jääalue, joka voidaan perustaa joko luonnonjäälle tai tekojäälle. Ratoja on vaihtelevan kokoisia ja ne voi olla tarkoitettu virkistys- tai urheilukäyttöön. Luistinrata voidaan varustaa kaukalolla ja sillä voidaan harjoittaa erilaisia jääurheilulajeja, kuten jääkiekkoa, jääpalloa, taitoluistelua, pikaluistelua tai järjestää esimerkiksi yleisöluistelua tai erilaisia tapahtumia, kuten rusettiluisteluja. Myös retki- ja matkaluistelua varten toteutetaan ratoja luonnonjäille.

Luonnonjäällä oleva luistinrata sijaitsee tavallisesti joen, järven tai meren jäällä paikassa, jossa jää on riittävän vahvaa kantaakseen luistelijan painon. Urheilukentälle luistinrata toteutetaan yksinkertaisimmin laskemalla vettä pakkassäällä kentän pintaan ja tasaamalla muodostuvan jään pinta. Lämpimämmissä olosuhteissa voidaan käyttää tekojäärataa, jossa jäädyttämiseen käytetään kentän pinnan alla kulkevia jäähdytysputkia tai jopa käyttää kokonaan keinotekoista pinnoitetta. Luistinradan pinta pidetään tasaisena jäänhoitokoneen avulla. Yleiseen käyttöön tarkoitetut luistinradat voivat olla maksuttomia, kuten esimerkiksi Suomessa kuntien ylläpitämät radat, tai maksullisia. Rakennusta, jonka sisälle on sijoitettu tekojäärata, kutsutaan *[[Jäähalli|jäähalliksi]]*. Ennen jäähallien yleistymistä luistinradat olivat useammin erilaisten kilpailujen tapahtumapaikkana.

Suomen ensimmäinen tekojäärata on vuonna 1956 rakennettu Koulukadun kenttä.

## Lähteet
Bélédougou

**Bélédougou** on historiallinen ja luonnonalue Mandinguen ylängöllä Malissa.

Bamakon pohjoispuolella sijaitseva Bélédougou käsittää Koulikoron alueen Kolokanin piirin sekä osan Katin, Koulikoron ja Naran piireistä ja Bamakon piirikunnasta. Se kuuluu Sudanin ilmastovyöhykkeeseen. Kasvillisuus on puu- ja metsäsavannia. Tärkein vesistö on Baouléjoki.

Historiallisesti Bélédougou oli pienten bambaravaltioiden löyhä yhteenliittymä. Siitä tuli Ranskan protektoraatti vuonna 1883.

## Lähteet
Anki Lidén

**Anna Catarina Lidén** eli **Anki Lidén** (s. 5. huhtikuuta 1947 Mölltorp, Skaraborgin lääni, Ruotsi) on ruotsalainen näyttelijä.

## Elämäkerta
Lidén kävi Malmön teatterikorkeakoulun 1968–1971. Hän on näytellyt televisioteatterissa, radioteatterissa ja Uppsalan kaupunginteatterissa. Hän näytteli Dramatenissa 2007 *[[Helgonlegender]]issä*. 

Lidén sai Guldbaggen parhaasta naissivuroolista elokuvasta *[[Kattona tähtitaivas]]* 2010.

Lidénillä on Tommy Körbergin kanssa poika Anton Körberg. Lidén on ollut vuodesta 1988 naimisissa Klas Berglingin kanssa, ja heidän yhteinen poikansa oli Tim Bergling, musiikkituottajana tunnettu Avicii.

## Filmografia

* *[[Polare]]*, 1976
* *[[Vauvakuume]]*, 1979
* *[[Lämna mej inte ensam]]*, 1980
* *[[Mies josta tuli miljonääri]]*, 1980
* *[[Tyttö riesana]]*, 1982
* *[[Fonziegänget]]*, 1982
* *[[Mot härliga tider]]*, 1983
* *[[Elämäni koirana]]*, 1985
* *[[Out on a Limb]]*, 1986
* *[[Allrakäraste syster]]*, 1988
* *[[Friends]]*, 1988
* *[[Ingen kan älska som vi]]*, 1988
* *[[The New Adventures of Pippi Longstocking]]*, 1988
* *[[Den vite riddaren]]*, 1994
* *[[Vinterviken]]*, 1996
* *[[Vänner – fiender]]*, 1996
* *[[Svenska hjältar]]*, 1997
* *[[Födelsedagen]]*, 2000
* *[[Martin Beck – viimeinen todistaja]]*, 2002
* *[[Familjen]]*, 2002
* *[[Skenäktenskap]]*, 2002
* *[[Taivaanranta (televisiosarja)|Taivaanranta]]*, 2002
* *[[Ett pinnhål ner]]*, 2004
* *[[Innan frosten]]*, 2005
* *[[Pretty Nasty]]*, 2006
* *[[Viides nainen]]*, 2002
* *[[Irene Huss – Tatuerad torso]]*, 2007
* *[[Glasdjävulen]]*, 2008
* *[[Guldkalven]]*, 2008

* *[[Irene Huss – Den krossade tanghästen]]*, 2008
* *[[Irene Huss – Eldsdansen]]*, 2008
* *[[Irene Huss – nattrond]]*, 2008
* *[[Irene Huss – nattrond]]*, 2008
* *[[Janna & Liv]]*, 2008
* *[[Vallanvaihto]]*, 2008
* *[[A Rational Solution]]*, 2009
* *[[Kattona tähtitaivas]]*, 2009
* *[[Oskar, Oskar]]*, 2009
* *[[Murha Sandhamnissa: I de lugnaste vatten]]*, 2010
* *[[Irene Huss – den som vakar i mörkret]]*, 2011
* *[[Irene Huss – Det lömska nätet]]*, 2011
* *[[Irene Huss – Pienikasvoinen mies]]*, 2011
* *[[Irene Huss – I skydd av skuggorna]]*, 2011
* *[[Irene Huss – Jagat vittne]]*, 2011
* *[[Irene Huss – tystnadens cirkel]]*, 2011
* *[[Stockholm East]]*, 2011
* *[[Camilla Läckberg: Kuolema saapuu Fjällbackaan]]*, 2012
* *[[Life, Lust & Longing]]*, 2012
* *[[Murha Sandhamnissa – den innersta kretsen]]*, 2012
* *[[Bäst före]]*, 2013
* *[[Love and Lemons]]*, 2013
* *[[Murha Sandhamnissa – i grunden utan skuld]]*, 2013
* *[[Hot Nasty Teen]]*, 2014
* *[[Murha Sandhamnissa – i natt är du död]]*, 2014
* *[[Murha Sandhamnissa – i stundens hetta]]*, 2015
* *[[Room 213]]*, 2017
* *[[God Is Silent]]*, 2018

## Lähteet
HC Vipers

**HC Vipers Tallinn** on virolainen jääkiekkoseura Tallinnasta. Seura on kilpaillut jaksoittain Viron jääkiekon ylimmällä sarjatasolla Meistriliigassa. HC Vipersin perustaja ja omistaja on Dmitri Kisselevitš. Vipers on pääasiassa nuorten seura, ja silloin kun sillä on ollut tarpeeksi paljon ja riittävän hyviä nuoria pelaajia, se on saanut koottua joukkueen miesten sarjaan Meistriliigaan. Vipersin toiminnan pääpaino on ollut kuitenkin aina nuorisotoiminnassa, mutta se tavoittelee pysyvää joukkuetta pääsarjaankin.

## Historia

### 2010-luvulla
Kaudella 2017–2018 joukkue sijoittui runkosarjassa viimeiseksi eli neljänneksi. Puolivälierissä se hävisi HC Vikingille otteluvoitoin 2–1 ja päätyi pronssiotteluun, jossa se voitti Narva PSK:n maalein 5–6. Joukkueella on pronssimitali myös kaudelta 2001–2002. Kaudella 2016–2017 se ei ottanut osaa Meistriliigaan, kuten ei myöskään kausilla 2018–2019 ja 2019–2020.

### 2020-luvulla
Kaudella 2020–2021 joukkue oli ainut sarjan viidestä joukkueesta, joka jäi pudotuspelien ulkopuolelle 16 ottelua käsittäneen runkosarjan jälkeen. Kausilla 2021–2022, 2022–2023 ja 2023–2024 HC Vipers ei osallistunut Meistriliigaan. Kaudesta 2024–2025 alkaen joukkue on ollut jälleen mukana.

## Lähteet

### Viitteet

## Aiheesta muualla
* https://www.hcvipers.ee/
Ronald Reaganin kansallinen lentoasema

**Ronald Reaganin kansallinen lentoasema**  on lentoasema Arlingtonin piirikunnassa Virginian osavaltiossa Yhdysvalloissa. Lentoaseman kautta kulki noin 24 miljoonaa matkustajaa vuonna 2017. Lentoasema sijaitsee noin kymmenen kilometriä etelään Washingtonin keskustasta.

## Liikenne
Washingtonin metron keltainen ja sininen linja kulkevat B- ja C-terminaalien yhteydessä olevan metroaseman kautta.

## Katso myös
*Dullesin kansainvälinen lentoasema

## Lähteet

## Aiheesta muualla

*
Alice Merton

**Alice Merton** (s. 13. syyskuuta 1993 Frankfurt) on saksalais-kanadalais-englantilainen laulaja ja lauluntekijä.

## Elämä

Merton on sekä Kanadan että Britannian kansalainen. Hän muutti Kanadasta Saksaan 16-vuotiaana. Hän ei alkuun tuntenut oloaan kotoisaksi uudessa kotimaassa, ja koti-ikävä sai hänet kirjoittamaan ensimmäisen kappaleensa ”Little Lighthouse”. Merton on kuitenkin saanut tottua muuttamaan, sillä hän on asunut muun muassa Britanniassa ja Yhdysvalloissa. Merton on opiskellut ja suorittanut tutkinnon Popakademiessa Mannheimissa. Hän on opiskellut myös klassista musiikkia.

## Ura

Alice Merton pyrki saamaan levytyssopimuksen jonkin suuren levymerkin kanssa Saksassa, mutta päätyi managerinsa Paul Grauwinkelin kanssa toisenlaiseen ratkaisuun: He perustivat oman levymerkin nimeltä Paper Plane Records. Oman levymerkin alla heillä oli mahdollisuus julkaista musiikkia omilla ehdoillaan. Levymerkin nimen takana on osittain yksi Mertonin suosikkikappaleista, M.I.A.:n Paper Planes vuodelta 2007. Toisaalta nimi valikoitui siitä syystä, että paperilennokki () on yksinkertainen – vain paperinpala – mutta se voi silti lentää pitkälle, jos sen kokoaa taitavasti. Se siis symboloi sitä, että Merton ja Grauwinkel uskovat siihen, että kova työ kantaa hedelmää, vaikka aloittaisi tyhjästä. Kaksikko julkaisi Paper Plane Recordsin kautta Mertonin ensimmäisen levytyksen, EP:n nimeltä *No Roots* vuonna 2017.

### Musiikki

Mertonin ensimmäinen levyjulkaisu, EP *No Roots* sisältää neljä kappaletta, joista ensimmäinen on sekin nimeltään ”No Roots”. Tämä kappale on avain Mertonin musiikkiin, jonka kantava teema on juurettomuus. Kun Merton muutamia vuosia ennen EP:n julkaisua kävi vierailulla vanhempiensa luona Englannissa, hän meni rannalle ja pohti omaa juurettomuuttaan. Hän tuli siihen johtopäätökseen, että koti on siellä missä hänelle rakkaat ihmisetkin ovat.

Merton sanoo, että kappaleet kertovat hänen omasta elämästään ja kokemuksistaan, hän haluaa olla musiikissaan rehellinen itselleen. ”No Roots” -kappaleessa Merton laulaa, että hän kaivaa kuoppia maahan ja piilottaa niihin jotakin; ja näin hän on tehnytkin jokaisessa kaupungissa, jossa on asunut. Ja samoja aiheita Merton aikoo työstää myös esikoislevyllään, jonka pitäisi ilmestyä vuonna 2018.

Mertonin mukaan hänen valtavirrasta poikkeava popmusiikkinsa ehkä kuvastaa sekoitusta hänen omista musiikillisista vaikutteistaan. Teini-iässä ja lapsuudessa Merton kuunteli musiikkia laajalla skaalalla: siihen mahtui sekä klassista että jazzia. Hän kuunteli myös popmusiikkia, mutta ei niinkään silloin pinnalla ollutta musiikkia vaan vanhempaa poppia.

## Diskografia
### Studioalbumit
* 
* 

### EP:t
* 

### Singlet
* ”No Roots” (2016)
* ”Hit the Ground Running” (2017)
* ”Lash Out” (2018)
* ”Why So Serious” (2018)
* ”Funny Business” (2018)
* ”Learn to Live” (2019)
* ”Easy” (2019)
* ”Vertigo” (2021)
* ”Hero” / ”Island” (2021)
* ”Same Team” (2022)
* ”Blindside” (2022)
* ”Loveback” (2022)

#### Vierailevana artistina
* ”Half As Good As You” (Tom Odell feat. Alice Merton) (2018)
* ”The Best” (Awolnation feat. Alice Merton) (2020)

## Lähteet

## Aiheesta muualla

* Alice Mertonin kotisivu
*
Katzrin

**Katzrin** () on kaupunki Israelin miehittämän Golanin kukkuloiden alueella. Nykyinen kaupunki on perustettu vuonna 1977 Israelin päättäessä siirtokuntien perustamisesta Syyrialta vallatuille Golanin kukkuloille. Vuoden 2019 lopussa Katzrinin asukasluku oli 7 297.

## Historia

Nykyisen Katzrinin alueelle rakennettiin asutusta hellenistisellä kaudella ja se kasvoi huomattavasti Rooman valtakunnan ja Bysantin valtakunnan aikana. Katzrin mainitaan historiallisissa juutalaisissa lähteissä ja Katzrinista löydetyt rauniot yhdistettiin lähteiden Katzriniin 1800-luvulla. Katzrin arkeologisiin löytöihin kuuluvat esimerkiksi kolikkokätköt. Yhteen 300-luvulla tehtyyn kätköön kuului 9&nbsp;000 kolikkoa. Kätköjen tekeminen liittyi kolikkojen arvon inflaatioon ja ne toimivat mahdollisesti hyvän onnen tuojina. Vuonna 1967 löydettiin myös Katzrinin vanhan synagogan rauniot. Synagoga rakennettiin 300- tai 400-luvulla ja sitä laajennettiin huomattavasti 500-luvulla. Synagogaa käytettiin vielä alueen muslimivalloituksen jälkeen, mutta se tuhoutui ilmeisesti myös muun kylän tuhonneessa maanjäristyksessä vuonna 749. Katzrin taantui, kunnes se hylättiin lopullisesti mamelukkien valtakaudella 1200–1300-luvulla.

Nykyinen Katzrin perustettiin vuonna 1977 Israelin päätettyä perustaa siirtokuntia Syyriaan kuuluvalle, mutta Israelin miehittämälle Golanin kukkuloille. Alue oli vallattu kuuden päivän sodan aikana vuonna 1967. Oma kuntansa Katzrinista tuli vuonna 1979. Uuden siirtokunnan tarkoituksena oli luoda kaupunkikeskus, josta tarjottaisiin palveluja alueen maaseutuyhteisöille ja sotilastukikohdille. Katzrin rakennettiin noin 20&nbsp;000:n asukkaan tarpeita ajatellen, mutta kaupunki on kasvanut hitaasti ja sen asukasluku on jäänyt reilusti alle alkuperäisen suunnitelman.

## Talous

Katzrinissa sijaitsee Golan Heights Winery -viinitila ja Eden-mineraalivesipullottamo. Katzrinia onkin markkinoitu viinin ja veden kaupunkina. Kaupungin muuhun teollisuuteen lukeutuu esimerkiksi elektroniikka- ja muoviteollisuutta.

## Väestö
Katzrinin asukasluku vuoden 2019 lopussa oli 7&nbsp;297. Vuonna 2002 sen asukasluku oli 6&nbsp;280. Monet kaupungin asukkaista ovat muuttajia entisen Neuvostoliiton alueelta.

## Nähtävyyksiä

Katzrinissa sijaitsee Golanin arkeologinen museo. Museossa on esillä alueelta tehtyjä arkeologisia löytöjä sekä audiovisuaalinen esitys Golanin kukkuloilla sijainneesta Gamlan juutalaiskaupungista, jonka asukkaat taistelivat roomalaisia vastaan Gamlan piirityksessä ensimmäisellä vuosisadalla.

## Lähteet

## Aiheesta muualla
Rasmus Holma

**Rasmus Holma** (s. 13. syyskuuta 1992 Kaarina) on suomalainen jalkapalloilija, joka edustaa Ykkösessä pelaavaa Turun Palloseuraa. Hän on pelipaikaltaan puolustaja. Holma on pelannut TPS:ssä kaudesta 2015 alkaen ja hänen nykyinen sopimuksensa on voimassa kauden 2022 loppuun saakka. Hän on pelannut Veikkausliigassa 42 ottelua ja tehnyt niissä kolme maalia, jotka kaikki kaudella 2020. Liigakarsinnassa hän on pelannut seitsemän ottelua ja Ykkösessä ennen kauden 2021 alkua 76 ottelua, joissa hän on tehnyt viisi maalia.

## Lähteet

## Aiheesta muualla
Laurene Powell Jobs

**Laurene Powell Jobs** (s. ) on yhdysvaltalainen sijoittaja, miljardööriperijätär ja hyväntekijä. Hän on Applen perustajiin kuuluneen Steve Jobsin (1955–2011) leski ja peri puolisonsa kuoltua huomattavan määrän Walt Disneyn (4 prosenttia yhtiöstä) ja Applen osakkeita (alle 1 % osuus yhtiöstä). Maaliskuussa 2018 yhdysvaltalainen talousjulkaisu Forbes arvioi hänen ja hänen perheensä yhteiseksi varallisuudeksi 18,8 miljardia dollaria.

Powell Jobs on perustanut ja johtaa hallituksen puheenjohtajana Emerson Collectivea, joka pyrkii yhtäältä sosiaalisen muutoksen edistämiseen yrittäjyyden kautta ja toisaalta tukee apua tarvitsevia opiskelijoita. Hän on tehnyt monia sijoituksia. Hän on perustanut esimerkiksi luontaisia elintarvikkeita valmistavan Terraveran ja käynnistänyt College Track -ohjelman, joka auttaa epäedullisissa oloissa eläviä opiskelijoita valmistautumaan ja valmistumaan college-opinnoistaan. Hän on sitoutunut tukemaan 100 miljoonalla dollarilla Yhdysvaltain kansallista, nimellä "XQ: The Super School Project" kulkevaa kouluopetuksen uudistamisohjelmaa.  Hänen on raportoitu lahjoittaneen eri hyväntekeväisyyskohteisiin nimettömästi jopa 526 miljoonaa dollaria vuoden 2016 aikana. Paljolti laajojen sosiaalisten hankkeittensa ja miittavan hyväntekeväisyystoimintansa vuoksi talousjulkaisu Forbes luokitteli hänet vuoden 2017 maailman vaikutusvaltaisimpien naisten listallaan sijalle 14. Hän on vuonna 2017 ostanut enemmistöosuuden The Atlantic -aikakauslehdestä. Bloombergin mukaan hän on myös vuonna 2017 sopinut ostavansa 20 prosentin osuuden NBA-seura Washington Wizardsin taustayhtiöstä (Monumental Sports & Entertainment). 

Powell Jobs on suorittanut alemman korkeakoulututkinnon (B.Sc./B.A.) Pennsylvanian yliopistossa (Wharton School). Tämän jälkeen hän työskenteli kolme vuotta Goldman Sachs -pankkikonsernissa. Hän suoritti MBA-tutkinnon Stanfordin yliopistossa ja tapasi opiskeluaikanaan Steve Jobsin, kun tämä tuli pitämään vierailuluentoa Stanfordiin lokakuussa 1989. He menivät naimisiin kaksi vuotta myöhemmin keväällä 1991, ja he saivat on kolme lasta, jotka syntyivät vuosina 1991, 1995 ja 1998.

## Lähteet
Joan Josep Nuet

**Joan Josep Nuet i Pujals** (s. 1964 Reus) on katalonialainen poliitikko. Hänet valittiin Katalonian alueparlamenttiin vuonna 2015 vasemmistolaisen Catalunya Sí que es Pot -vaaliliiton listalta. Vuoden 2017 vaaleissa hänet valittiin suunnilleen samojen ryhmittymien muodostaman Catalunya en Comú - Podem -vaaliliiton listalta.

Nuet toimi Katalonian parlamentin puhemiehistön kolmantena sihteerinä vuosina 2015–2017, jolloin Carles Puigdemontin johtama hallitus valmisteli ja järjesti kansanäänestyksen Katalonian itsenäistymisestä. Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikkoja vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan.

Espanjan korkein oikeus käsitteli puhemiehistön syytteitä 9. marraskuuta 2017 ja määräsi puhemies Carme Forcadellin maksamaan jopa 150&nbsp;000 euron takuut vastineeksi siitä, ettei tämä joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja Nuet arveli, että Forcadell pyrittiin näin saamaan tarkoituksella edes hetkeksi vankilaan. Neljälle muulle puhemiehistön jäsenelle (Anna Simó, Lluís Corominas, Lluís Guinó ja Ramona Barrufet) määrättiin 25&nbsp;000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.

Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä kapinasyyte ( lievennettiin Nuetin osalta syytteeksi "kansalaistottelemattomuudesta" (), mutta Forcadell ja useita yhä "kapinasta" syytettyjä ministereitä (Jordi Turull, Raül Romeva, Josep Rull ja Dolors Bassa) vangittiin uudelleen heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuina jo loppuvuodesta 2017 alkaen.

Nuet ja hänen puolueensa ei kannata Katalonian itsenäistymistä, mutta hän kannattaa katalonialaisten itsemääräämisoikeutta ja asian ratkaisemista kansanäänesyksellä. Häntä vastaan nostettu syyte perustuu siihen, että Espanjan mielestä Katalonian parlamentin puhemiehistö rikkoi Espanjan lakia salliessaan parlamentissa edes keskustelun mahdollisesta itsenäistymisestä.

## Lähteet

### Viitteet
Onni Valakari

**Onni Johannes Simonpoika Valakari** (s. 18. elokuuta 1999 Motherwell, Skotlanti) on suomalainen jalkapalloilija, joka edustaa MLS-seura San Diego FC:tä. Valakari on pelipaikaltaan keskikenttäpelaaja.

## Ura
### Seurajoukkueet
Valakarin kasvattajaseura on Käpylän Pallo, jonka lisäksi hän on juniorina edustanut Seinäjoen Jalkapallokerhoa. Sen edustusjoukkuetta valmensi tuolloin Valakarin isä Simo Valakari. Vuonna 2015 Valakari esiintyi kahdesti myös Kakkosta pelanneessa seuran reservijoukkueessa SJK Akatemiassa. Keväällä 2017 hän siirtyi Ykkösessä pelanneeseen Turun Palloseuraan. Valakari teki liigadebyyttinsä vuotta myöhemmin TPS:n noustua Veikkausliigaan ja siirtyi elokuussa 2018 isänsä valmentamaan norjalaiseen Tromssaan. Tammikuussa 2020 Valakari teki sopimuksen Kyproksen pääsarjassa pelaavan Pafos FC:n kanssa. Marraskuussa 2022 hänen sopimustaan jatkettiin kesään 2026 asti.

Elokuussa 2024 Valakari siirtyi vuoden loppuun asti ulottuvalla lainasopimuksella Ruotsin Allsvenskaniin AIK:n joukkueeseen. Kaudeksi 2025 Valakari siirtyi lainalle MLS-liigan laajennusjoukkue San Diego FC:hen.

### Maajoukkue
Valakari on edustanut Suomen U18-, U19- ja U21-maajoukkueita. Vuonna 2019 hänet valittiin vuoden U21-pelaajaksi. U21-maajoukkueen valmentaja Juha Malinen on pitänyt Valakarin vahvuuksina muun muassa sopeutuvaisuutta, syöttötaitoa sekä sulavaa kääntymistä pallon kanssa.

Valakari debytoi A-maajoukkueessa 11. marraskuuta 2020 Ranskaa vastaan pelatussa harjoitusottelussa. Hän teki Suomen toisen maalin 2–0-voittoon päättyneessä ottelussa. Valakari valittiin myös Suomen joukkueeseen vuoden 2021 EM-kisoihin. 

## Yksityiselämä
Onni Valakari syntyi Skotlannissa, jossa hänen isänsä Simo Valakari pelasi Motherwellin joukkueessa. Valakarin veli on maalivahtina pelaava Paavo Valakari.

Valakari aloittaa varusmiespalvelunsa Puolustusvoimien Urheilukoulussa lokakuussa 2025. Hänet tuomittiin Kymenlaakson käräjäoikeudessa toukokuussa 2024 karkaamisesta 9 900 euron sakkoihin kun hän ei astunut palvelukseen. Valakari selitti ettei tieto palvelukseen­astumis­määräyksestä ollut tavoittanut häntä ajoissa hänen pelatessaan Kyproksella.

## Lähteet

## Aiheesta muualla
USS Brooklyn

**USS Brooklyn** voi tarkoittaa seuraavia Yhdysvaltain laivaston aluksia:
*USS Brooklyn (1858), puurunkoinen potkurisluuppi
*USS Brooklyn (ACR-3), panssariristeilijä
*USS Brooklyn (CL-40), Brooklyn-luokan kevyt risteilijä
Pääkaupunkiseudun Omaishoitajat ja Läheiset

**Pääkaupunkiseudun omaishoitajat ry** on 28. huhtikuuta 1998 perustettu omaishoitajien tuki- ja edunvalvontajärjestö. Se neuvoo omaistaan hoitavia, kehittää omaishoidon tukitoimia ja järjestää vertaistoimintaa Helsingissä ja Vantaalla.

## Lähteet
Pääkaupunkiseudun omaishoitajat ry
Assi el Helani

**Mohammed el Helani**, tunnetaan muun muassa nimillä **Assi al Hillani** tai **Assi El Helani**, () (s. 28. marraskuuta 1970) on libanonilainen laulaja. El Helanin musiikillinen ura alkoi kun hän pääsi 17-vuotiaana nuorille taiteilijoille suunnattuun Studio Al Fan -kykyohjelmaan mukaan. Hän on julkaissut yli kymmenen albumia, ja hänen suosituimpiin kuuluvat *Wani Mareq Mareet*, *Amshi Lihali*, *Mali Saber*, *Ahebbak Gedan*, *Ahla Al Oyoun*, *Shoag El Sahara*, *Azabounii*, *Bel Arabi*, *Saalouni*, *Ya Memah* ja *Kayed Ozzalak*.
Koska arabian kielen translitterointi vaihtelee, esiintyy nimestä useita variaatioita eri kulttuureissa, kuten esimerkiksi Assy tai Assi Al Halani, Al Hallani, Al Hellani, Al Hillani tai El Hilani. 

Assi el Helanin tytär Maritta Hallani on myös laulaja.
## Lähteet
Hal Greer

**Harold Everett ”Hal” Greer** (26. kesäkuuta 1936 Huntington, Länsi-Virginia – 14. huhtikuuta 2018 Arizona) oli yhdysvaltalainen koripalloilija. Koko ammattilaisuransa Syracuse Nationalsissa / Philadelphia 76ersissä pelannut Greer kuului NBA:n pelaajien parhaimmistoon koko 1960-luvun ajan: hän muun muassa pelasi kymmenessä peräkkäisessä tähdistöottelussa ja valittiin seitsemästi peräkkäin sarjan kakkostähdistöviisikkoon. Vuonna 1967 NBA:n mestaruuden voittanut Greer on 76ersin historian eniten pisteitä tehnyt pelaaja, ja joukkue on jäädyttänyt hänen pelinumeronsa. Hänet on myös nimetty Basketball Hall of Fameen.

## Elämä ja ura

Greer pelasi vuodet 1955–1958 Marshall Universityn joukkueessa. Syracuse Nationals varasi Greerin NBA:han 13. vuorolla . Greer edusti Nationalsia, joka vaihtoi kaupunkia ja tunnettiin jatkossa Philadelphia 76ersinä, koko vuodet 1958–1973 kestäneen ammattilaisuransa ajan. Greeristä muodostui seuralegenda, joka on 76ersissä historian eniten pisteitä tehnyt pelaaja. Greer pelasi kymmenessä peräkkäisessä ssa vuosina 1961–1970 ja valittiin vuoden 1968 ottelun .  hänet nimettiin seitsemästi peräkkäin vuosina 1963–1969. Greer voitti NBA:n mestaruuden kerran, vuonna 1967. Vuonna 1982 Greer nimettiin Basketball Hall of Fameen, ja vuonna 1976 76ers jäädytti hänen pelinumeronsa (15). Greer kuoli lyhyen sairastelun jälkeen Arizonassa 81-vuotiaana 14. huhtikuuta 2018.

Greer tunnettiin erittäin harvinaislaatuisesta vapaaheittotekniikastaan: hän heitti vapaaheittonsa hyppyheitolla.

## Katso myös
* 

## Lähteet
* Hal Greer Stats Basketball-Reference.com 
* Profiili Basketball Hall of Fame 

### Viitteet

## Aiheesta muualla
Kelly Rohrbach

**Kelly Rohrbach** (s. 21. tammikuuta 1990 New York) on yhdysvaltalainen malli ja näyttelijä. Hänet tunnetaan muun muassa viikkolehti ''Sports Illustratedin'' mallina ja C. J. Parkerin roolista elokuvassa *[[Baywatch (elokuva)|Baywatch]]*.

## Nuoruus
Rohrbach syntyi New Yorkissa ja kasvoi Greenwichin kaupungissa Fairfieldin piirikunnassa.

Rohrbach pelasi golfia ja pääsi urheilijoille suunnatun apurahan avulla opiskelemaan Georgetownin yliopistoon. Sieltä hän valmistui vuonna 2012, jonka jälkeen Rohrbach jatkoi opintoja London Academy of Music and Dramatic Art -draamakoulussa.

## Ura
Koulujen jälkeen Rohrbach on esiintynyt pienissä rooleissa muun muassa televisiosarjoissa *[[Miehen puolikkaat]]*, *[[The New Normal]]*, *[[Rizzoli & Isles]]*, *[[Broad City]]* ja *[[Rush (vuoden 2014 televisiosarja)|Rush]]*.

Parin Hollywood-vuoden jälkeen Rohrbach alkoi tehdä myös mallin töitä. Hän esiintyi Gapin mainoksissa vuonna 2014. Vuonna 2015 hän toimi vaatemallina Old Navylle ja uimapukumallina *Sports Illustratedille*. Vuonna 2015 *Sports Illustrated* antoi Rohrbachille "Rookie of the Year" -nimikkeen.

Vuonna 2017 Rohrbach näytteli C. J. Parkeria elokuvassa *Baywatch*, joka perustuu vuosina 1989–2001 esitettyyn samannimiseen televisiosarjaan.

## Filmografia

## Lähteet

## Aiheesta muualla
* 
* Kelly Rohrbach Guhoyas.comissa  
* Kelly Rohrbach Models.comissa 
* Kelly Rohrbach SI Swimsuitissa
Audrey Esparza

**Audrey Esparza** (s. 4. maaliskuuta 1986 Laredo, Texas) on yhdysvaltalainen näyttelijä. Hänet tunnetaan Tasha Zapatan roolista televisiosarjassa *[[Blindspot]]*.

## Nuoruus
Esparza syntyi Laredon kaupungissa Texasissa. 18 -vuotiaana hän muutti New Yorkiin ja siirtyi opiskelemaan teatteria New Yorkin yliopistossa.

## Ura
Ensimmäisen roolin näyttelijänä Esparza teki vuonna 2011 suoraan televisioon julkaistussa komediaelokuvassa *Family Practice*. Hän on tehnyt pieniä rooleja muun muassa televisiosarjoissa *[[Americans]]*, *[[Pahan jäljillä]]*, *[[Blue Bloods]]*, *[[Kultapoika (televisiosarja)|Kultapoika]]* ja *[[Rouva Ministeri]]*.

Vuonna 2015 Esparza valittiin päärooliin rikosdraamasarjaan *[[Blindspot]]*.

## Lähteet

## Aiheesta muualla

*
Napoléon Coste

**Napoléon Coste** (28. kesäkuuta 1806 Amondans – 17. helmikuuta 1883 Pariisi) oli ranskalainen säveltäjä ja kitaristi. Hän oppi kitaransoiton tekniikkaa äidiltään, opiskeli sittemmin Fernando Sorin johdolla ja muutti Pariisiin vuonna 1830. Samana vuonna ilmestyivät hänen ensimmäiset sävellyksensä. Coste oli yksi harvoista säveltäjistä, jotka keskittyivät kitaraan yleisen mielenkiinnon sitä kohtaan ollessa 1830-luvulta alkaen lähes sammunutta.

Coste muodosti opettajansa ja ystävänsä Fernando Sorin kanssa duon. Miesten sävellystyylit muistuttivat toisiaan, vaikkakin Coste hyödynsi romanttisempia harmonioita kuin Sor. Coste sävelsi paitsi kitaralle, myös oboelle, jota teoksissa yleensä säestetään kitaralla.

## Lähteet
Frédéric Zigante

**Frédéric Zigante** (s. 1961) on ranskalainen kitaristi. Hän valmistui Milanon Giuseppe Verdi -konservatoriosta. Hänen opettajiaan olivat Ruggero Chiesa, Alirio Díaz ja Alexandre Lagoya. Perinteisen ohjelmiston esittämisen ohella Zigante on kantaesittänyt monia teoksia, joihin kuuluvat Alexandre Tansmanin *Concertino* ja Franco Donatonin *Marches II*. Zigante on pitänyt resitaaleja Italiassa, Britanniassa, Saksassa, Unkarissa, Kreikassa, Ranskassa, Sveitsissä, Alankomaissa, Japanissa, Espanjassa, Kiinassa, Puolassa ja Singaporessa. Hänen levytystensä joukossa ovat tulkinnat kaikista Heitor Villa-Lobosin soolokitarasävellyksistä.

## Lähteet
Cœur de pirate

**Béatrice Martin**, joka tunnetaan taiteilijanimeltään **Cœur de pirate** (ranskaa, ) (s. 22. syyskuuta 1989), on kanadalainen laulaja-lauluntekijä ja pianisti. Hän laulaa pääosin ranskaksi. 

Quebecissä syntynyt Martin aloitti pianonsoiton kolmevuotiaana. Hän meni Conservatoire de musique du Québec à Montréal -kouluun yhdeksänvuotiaana ja opiskeli siellä viisi vuotta. 

Martin oli 15-vuotiaana post-hardcore-yhtyeen December Strikes Firstin kosketinsoittajana. Hän oli myös lyhyen aikaa Bonjour Brumaire -yhtyeen kosketinsoittajana.

Cœur de pirate julkaisi esikoisalbuminsa *Cœur de pirate* 16. syyskuuta 2008. 

## Diskografia
### Studioalbumit
* *Cœur de pirate* (2008)
* *Blonde* (2011)
* *Trauma* (2014)
* *Child of Light* (2014, videopelin *[[Child of Light]]* ääniraita)
* *Roses* (2015)
* *En cas de tempête, ce jardin sera fermé* (2018)

## Lähteet

## Aiheesta muualla
USS New Orleans

**USS New Orleans** voi tarkoittaa seuraavia Yhdysvaltain laivaston aluksia:
*USS New Orleans (1815), linjalaiva
*USS New Orleans (1896), New Orleans -luokan panssarikansiristeilijä
*USS New Orleans (CA-32), New Orleans -luokan raskas risteilijä
*USS New Orleans (LPH-11), Iwo Jima -luokan maihinnousutukialus
*USS New Orleans (LPD-18), San Antonio -luokan maihinnousukuljetusalus
Ilmarinen kyntää kyisen pellon (veistos)

**Ilmarinen kyntää kyisen pellon** on taiteilija Jukka Salmisen taideteos Turun postikeskuksen pihalla. Teräsveistos paljastettiin Kalevalan päivänä vuonna 2006. 

Salminen on aiemminkin muuntanut ''Kalevalaa'' kuviksi, ja tämä teos on osa hänen tekemäänsä 17-osaista veistossarjaa. Ensimmäinen valmistui vuonna 1996. Kubistisissa veistoksessa on paljon suoria linjoja, ja ne koostuvat kolmioista, kuten useat muutkin hänen työnsä. 17-osainen veistossarja oli aiemmin sijoitettuna Auran Kalevalapuistoon, mutta on nyt kokonaisuudessaan Turussa. 

## Lähteet
Jukka Salminen (kuvataiteilija)

**Jukka Matti Salminen** (12. syyskuuta 1947 – 13. marraskuuta 2006 Turku) oli turkulainen kuvataiteilija. Hän tuli tunnetuksi erityisesti Kalevalaan liittyvästä taiteesta, josta hyvänä esimerkkinä on 17-osainen veistossarja. Eräs sen osa on Ilmarinen kyntää kyisen pellon -veistos Turussa postikeskuksen pihalla. Salmisen veistostaidetta on nähtävissä myös Artukaisissa Turun Sanomien painotalon edustalla. 

Salminen syntyi Heidekenissa 1947. Turun Sanomien piirtäjänä hän toimi 1970–1986, mutta työskenteli sen jälkeen freelancerina. Veistosten ohessa Salminen teki myös öljyvärimaalauksia ja järjesti joskus taiteilijakodissaan Ruissalon Villa Carlossa näyttelyitä. Hän suunnitteli myös Kalevala-aiheisia koruja.

Aurassa sijainnut Kalevalapuisto oli Salmisen ideoima veistospuisto, jossa oli kubistisia, voimakkaasti tyyliteltyjä, mutta kuitenkin esittäviä teoksia. Salminen kertoo Kalevalan olevan hänelle hyvinkin rakas mutta myös ristiriitainen maailma.  

Salminen kuoli vuonna 2006 keuhkojen siirron jälkeisiin komplikaatioihin. Keuhkot olivat vaurioituneet aikoinaan pahassa veneonnettomuudessa.

## Lähteet
Bob Burns

**Robert Lewis "Bob" Burns Jr.** (24. marraskuuta 1950 – 3. huhtikuuta 2015) oli yhdysvaltalainen rumpali, joka oli Lynyrd Skynyrd -yhtyeen alkuperäisjäsen.

Bob Burns liittyi vuonna 1964 Ronnie Van Zantin perustamaan Lynyrd Skynyrd -yhtyeeseen. Burns ja Van Zant olivat tavanneet baseball-harrastuksen kautta. Muut perustajajäsenet olivat Allen Collins, Gary Rossington ja Larry Junstrom. Burns soittaa yhtyeen varhaisilla singleillä ja demoäänityksillä, joita on julkaistu *[[Skynyrd's First and... Last]]* -kokoelma-albumilla. Burns erosi yhtyeestä vuonna 1971 mutta palasi takaisin seuraavana vuonna. Tämän ajan hänen tilallaan soitti Rickey Medlocke, joka on tunnettu paremmin Lynyrd Skynyrdin kitaristina. Burns palasi soittamaan yhtyeen kahdella ensimmäisellä studioalbumilla *[[Pronounced Leh-Nerd Skin-Nerd]]* ja *[[Second Helping]]*. 

Vuoden 1975 alussa Burns jätti yhtyeen kiertue-elämän ja yhtyeen alkoholipainotteisen elämäntavan käydessä liian raskaaksi. Muut jäsenet eivät kohdelleet Burnsia hyvin, eikä hän muistellut kovin lämpimästi Lynyrd Skynyrd -aikojaan. Burns katosi julkisuudesta eikä jatkanut muusikkona. Vuonna 1996 hän esiintyi jälleen yhtyeen kanssa elokuvan ** julkaisun yhteydessä. 13. maaliskuuta 2006 Burns pääsi Rock and Roll Hall of Fameen Lynyrd Skynyrdin jäsenenä, jolloin hän esiintyi valintaseremoniassa yhtyeen elossa olevien jäsenien Gary Rossingtonin, Billy Powellin, Ed Kingin ja Artimus Pylen kanssa soittaen kappaleet "Sweet Home Alabama" ja "Free Bird".

Burns kuoli huhtikuussa 2015 törmättyään autolla postilaatikkoon ja puuhun kotinsa lähellä. Viranomaisten mukaan Burnsilla ei ollut turvavyötä ja tapahtumahetkellä oli huono sää.

## Lähteet

* 
* Lynyrd Skynyrd: A Southern Ghost Story

## Aiheesta muualla

* Lynyrd Skynyrdin historiaa 
* Bob Burnsin muistosivu
Juhana III (veistos)

**Juhana III** on taiteilija Sofia Saaren rintakuvaveistos Turussa Julinin korttelissa Casagranden talon edustalla. Pronssiveistos juhlistaa alueen 30-vuotista rakennuskannan kunnostusurakkaa. Arkkitehti Benito Casagranden tilaaman muistomerkin paljasti kulttuuri- ja urheiluministeri Stefan Wallin vuonna 2009.

Saari kuvaa Juhanan pitkäpartaisena noin viisikymppisenä kuninkaana. Hän liittyy vahvasti Turun historiaan ja myös patsaan sijaintipaikan historiaan. Koska ruotsinkieliset olivat omineet Turun tuomiokirkon itselleen, määräsi Juhana tontille rakennettavaksi kirkon suomenkieliselle väestölle. Rakennushanketta ei kuitenkaan saatu koskaan vietyä loppuun.

Porissa oleva Juhana Herttuan kokovartalopatsas vuodelta 2008 on myös Saaren tekemä.

## Lähteet
Ed King

**Edward Calhoun "Ed" King** (14. syyskuuta 1949 – 22. elokuuta 2018) oli yhdysvaltalainen muusikko. King tunnettiin yhtyeiden Lynyrd Skynyrd ja Strawberry Alarm Clock kitaristeina. Vuodesta 1996 alkaen King oli eläkkeellä ja asui viimeiset vuotensa Nashvillessä.

## Ura

Ed King oli psykedeelistä rockia esittäneen Strawberry Alarm Clock -yhtyeen kitaristi. King kirjoitti yhtyeen suurimman hitin "Incense and Peppermints". King tapasi Lynyrd Skynyrdin jäsenet vuonna 1968, kun he toimivat Strawberry Alarm Clockin konserteissa lämmittelijänä. Strawberry Alarm Clockin hajoamisen jälkeen King liittyi basistiksi Lynyrd Skynyrdiin vuonna 1972 Leon Wilkesonin tilalle. King soittaa bassoa yhtyeen debyyttialbumilla *[[Pronounced Leh-Nerd Skin-Nerd]]*. Laulaja Ronnie Van Zant ei pitänyt Kingin soittotaidoista ja pyysi tätä vaihtamaan kitaraan Wilkesonin palattua. Yhtyeen muut kitaristit olivat Allen Collins ja Gary Rossington.

Tunnetuin Kingin kirjoittama kappale on "Sweet Home Alabama", jossa hän soittaa soolokitaraa. Muita Lynyrd Skynyrdin kappaleita joiden kirjoittamiseen King osallistui ovat "Poison Whiskey," "Saturday Night Special," ja "Workin' For MCA". King jätti yhtyeen vuonna 1975, hänen tilalleen liittyi Steve Gaines. Gaines ja Van Zant kuolivat lokakuussa 1977 Lynyrd Skynyrdiä kuljettaneen lentokoneen syöksyttyä maahan. King ja Gaines olivat syntyneet sattumalta samoina päivinä.

King palasi Lynyrd Skynyrdiin vuonna 1987, kun yhtye kokoontui uudestaan muistamaan lento-onnettomuutta. Uudessa Lynyrd Skynyrdissa oli viisi alkuperäisjäsentä King mukaan lukien. Syksyllä 1995 King joutui jättämään yhtyeen sairastuttuaan sydämen vajaatoimintaan. Hänelle tehtiin onnistunut sydämensiirto vuonna 2011. Vuonna 2005 King yritti palata Lynyrd Skynyrdiin, mutta häntä ei huolittu takaisin. Maaliskuussa 2006 hän pääsi osana Lynyrd Skynyrdia Rock and Roll Hall of Fameen ja esiintyi valintaseremoniassa yhtyeen kanssa.

Vuonna 2014 King vieraili Skinny Mollyn albumilla *[[Here For A Good Time]]* soittaen kappaleessa "Make It Easy".

King kuoli keuhkosyöpään 68-vuotiaana.

## Lähteet

* 
* Back in His Arms 

## Aiheesta muualla
*Lynyrd Skynyrdin historiaa
Hengan International

**Hengan International** on kiinalainen monialayhtiö, jonka markkina-arvo on noin 10 miljardia dollaria. Yhtiö valmistaa muun muassa pehmopaperia ja henkilökohtaisia hygieniatuotteita.

Huhtikuussa 2018 Henganin kerrottiin ostaneen 11,7 miljoonalla eurolla 36,5 prosentin osuuden Kuopioon suunnitellusta Finnpulp-hankkeesta. Sopimukseen kerrotaan liittyvän mahdollisuus kasvattaa omistusosuus 49 prosenttiin.

## Lähteet

## Aiheesta muualla
*Yrityksen verkkosivut
USS Massachusetts

**USS Massachusetts** voi tarkoittaa seuraavia Yhdysvaltain laivaston aluksia:
*USS Massachusetts (1791), kuunari
*USS Massachusetts (1845), höyryalus
*USS Massachusetts (1860), potkurilla varustettu höyryalus
*USS Massachusetts (1869), Kalamazoo-luokan monitori
*USS Massachusetts (BB-2), Indiana-luokan taistelulaiva
*USS Massachusetts (1917), miinalaiva
*USS Massachusetts (BB-54), South Dakota -luokan taistelulaiva
*USS Massachusetts (BB-59), South Dakota -luokan taistelulaiva
*USS Massachusetts (SSN-798), Virginia-luokan ydinsukellusvene.